نيلسون روليهلاهلا مانديلا (تزاد ف 18 يوليو 1918 ف مڤيزو و مات ف 5 ديسمبر 2013 ف جوهانسبرݣ) هو سياسي إفريقي و رئيس جنوب إفريقيا ما بين 1994 و 1999. ف عام 1943 دخل نيلسون مانديلا لحزب لمؤتمر لوطني لأفريقي. تعرف بالنضال ديالو ضد نظام لعزيل على حساب لون د لبشرة تيتسما ب لأبارتايد. ف للول كان النضال ديالو سلمي و لكن من بعد مجزرة شاربفيل ف 21 مارس 1960, كون و ترأس شعبة عسكرية تبعة للحزب سميتها رمح الأمة. كان لهدف ديالها تنوض لفوضة و طيح بالنضام العنصري. ف 5 غشت 1962, شدوه بوليس د جنوب أفريقيا و تحكم عليه يبقى ف الحبس حياتو كاملة. تزاد نيلسون مانديلا ف عروبية سميتها مڤيزو بمقاطعة أوماتاتا ف ترانسكاي ب جنوب إفريقيا.